|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt Godišnjeg plana djelovanja u području prirodnih nepogoda za područje Varaždinske županije za 2026. godinu** |
| **VARAŽDINSKA ŽUPANIJA****Upravni odjel za poljoprivredu i zaštitu okoliša** |
| **Početak savjetovanja****09. listopada 2025.** | **Završetak savjetovanja****07. studenog 2025.** |

**RAZLOG DONOŠENJA**

|  |
| --- |
|  Odredbama Zakona o ublažavanju i uklanjanju posljedica prirodnih nepogoda („Narodne novine“, br. 16/19) definirana je obveza jedinica područne (regionalne) samouprave da najkasnije do 30. studenog tekuće godine donesu Plan djelovanja u području prirodnih nepogoda za sljedeću kalendarsku godinu. Nacrtom Godišnjeg Plana djelovanja u području prirodnih nepogoda za 2026. za područje Varaždinske županije određuju se preventivne mjere te mjere i postupanje za ublažavanje i djelomičnu sanaciju šteta od prirodnih nepogoda. Plan djelovanja sadrži popis mjera i nositelja mjera u slučaju nastajanja prirodne nepogode, procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradavanja stanovništva, kao i sve druge mjere koje uključuju suradnju s nadležnim tijelima iz Zakona i/ili drugih tijela, znanstvenih ustanova i stručnjaka za područje prirodnih nepogoda. Svrha Godišnjeg plana djelovanja u području prirodnih nepogoda za područje Varaždinske županije za 2026. godinu je prikaz specifičnosti prirodnih nepogoda na području Varaždinske županije, kako bi se stanovništvo uputilo na primjene mjera sprečavanja nepogoda ili ublažavanja njihovih posljedica. Isto tako planom su evidentirane moguće vrste prirodnih nepogoda na području Varaždinske županije.  Cilj provođenja savjetovanja sa javnošću je upoznavanje javnosti s nacrtom Godišnjeg plana djelovanja u području prirodnih nepogoda za područje Varaždinske županije za 2026. godinu, dobivanje prijedloga i mišljenja te prihvaćanje zakonitih i stručno utemeljenih prijedloga i mišljenja, a sve obzirom da je isti od interesa za građane. |

Pozivamo predstavnike zainteresirane javnosti da najkasnije do **07. studenog 2025. godine** dostave svoje komentare na *Nacrt* ***Godišnjeg plana djelovanja u području prirodnih nepogoda za područje Varaždinske županije za 2026. godinu*** putem Obrasca sudjelovanja u savjetovanju o nacrtu akta (Obrazac 2) na e-mail: tanja.banfic@vzz.hr

Po završetku savjetovanja, svi pristigli doprinosi biti će javno dostupni na internetskoj stranici Varaždinske županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi Obrasca.

***Zahvaljujemo na doprinosu u izradi što kvalitetnijeg Nacrta Godišnjeg plana djelovanja u području prirodnih nepogoda za područje Varaždinske županije za 2026. godinu.***